«2ГИС» қазақша сөйледі
"«2ГИС» қазақша сөйледі" | "https://abai.kz/post/149875"
TITLE: «2ГИС» қазақша сөйледі
URL: https://abai.kz/post/149875
META: "«2ГИС» қазақша сөйледі" | "https://abai.kz/post/149875"
DATE: 08.04.2022
AUTHOR(s): Abai.kz
TOTAL WORDS: 135
TEXT: «2ГИС» бағдарламасын көпшілікке таныстырып жатудың қажеті жоқ. Алғашқыда жолаушы тасымалдайтын жеңіл көліктерге жайғасқаннан-ақ, бағдарлы бағытыңды әр қадам сайын саңқылдап айтып отырған дауысқа қарап, адамдар таң-тамаша қалушы еді. Кейін келе-келе оған үйренді. Жеке көлігіне орнатып, күнделікті өмірде пайдаланушылар санында есеп жоқ. Ал соның қай тілде сөйлеп жатқанына мән береміз бе? Тіл саясаты комитетінің бастамасы бойынша ағымдағы жылдың 7 сәуірі күні «2ГИС» бағдарламасын қазақ тілінде сөйлету мақсатында навигаторды ана тілімізге аудару үшін келіссөз жұмыстары мәреге жетті. Оған Ш.Шаяхметов атындағы «Тіл-Қазына» ұлттық ғылыми-практикалық орталығының бес бірдей маманы қатысады. «2gis компаниясына» олар туралы ақпараттар жіберілді. Енді аударма жұмыстарына кірісеміз. Ең бірінші кезекте, қазақ тіліндегі сөздердің қолданысқа оңай, ұғымға жеңіл болуын қарастырамыз, - дейді Орталықтың Ақпараттық технологиялар басқармасының басшысы Мөлдір Бақытқызы. Енді жақын күндері астыңыздағы көлігіңіз ана тілімізде бағыт-бағдар беріп, діттеген жеріңізге жаңылмай жетуіңізге қолғабыс бермекші. Іске сәт, әріптестер! Abai.kz
